
ΔΕΛΤΙΟ ΤΥΠΟΥ

Συναυλία
VAKIA. Athens Premiere
στο Ίδρυμα Μιχάλης Κακογιάννης

[image: image1.png]Το Σπίτι της Κύπρου σε συνεργασία με το Ίδρυμα Μιχάλης Κακογιάννης και τη στήριξη  του Υφυπουργείου Πολιτισμού της Κυπριακής Δημοκρατίας, στο πλαίσιο των πολυθεματικών εκδηλώσεων με τίτλο, «Ημέρες Κύπρου», διοργανώνουν την Τετάρτη 9 Οκτωβρίου 2024  και ώρα 20:00, στο Ίδρυμα Μιχάλης Κακογιάννης (Πειραιώς 206, 177 78 Ταύρος, τ. 210 3418550), τη συναυλία, “VAKIA. Athens Premiere” με τη Vakia (Βάκια Σταύρου, φωνή και τον Μανώλη Νεοφύτου, πιάνο. 

Είσοδος ελεύθερη. Απαραίτητη η κράτηση θέσεων

Κράτηση ηλεκτρονικά  www.mcf.gr
H Vakia (Βάκια Σταύρου), κοσμοπολίτισσα τραγουδοποιός και τραγουδίστρια, με καταγωγή από την Κύπρο, που έχει ως βάση της το Παρίσι τα τελευταία χρόνια, δημιουργός του πορτογαλικού τραγουδιού Sozinha που σημείωσε εξαιρετική πορεία στους ραδιοφωνικούς σταθμούς της Ελλάδας και της Ευρώπης, παρουσιάζει για μια μόνο βραδιά στο Ίδρυμα Κακογιάννη, μια πολλά υποσχόμενη συναυλία. Με οδηγό το πάθος και το συναίσθημα, κύριο χαρακτηριστικό της κρυστάλλινης της φωνής, ένα διεθνές ρεπερτόριο μα και τραγούδια από τον φρέσκο της δίσκο που κυκλοφόρησε μόλις φέτος. Μαζί της ο λυρικός πιανίστας Μανώλης Νεοφύτου.

